Ceiba
Store norske leksikon,Biologi,Planteriket,Dekkfrøete planter,Tofrøbladete planter,Kattostordenen,Kattostfamilien
Ceiba er en slekt med mellom ti og tjue arter trær i kattostfamilien. Artene finnes naturlig i tropisk Amerika. Den viktigste arten er Ceiba pentandra, se kapok.
Trærne er blant de største man kjenner til, de kan bli over 70 meter høye og stammen kan bli over fem meter i diameter. I likhet med flere nærtstående slekter som baobab og Bombax, lagrer artene i slekta vann i stammen gjennom tørkeperioder.Trærne har store blomster med fem kronblad, fem lange pollenbærere og en lang griffel. Hos noen arter er pollenbærerne vokst sammen til en søyle. Fruktene er kapsler med mange frø som er fulle av bomullsaktig hår som bidrar til vindspredning av frøa. Les mer i Store norske leksikon kattostfamilien bomullstrær